[{"text_idx": "#000002", "text": "Mae llawer o fanteision yn perthyn i nofio, ac yn eu plith mae:"}, {"text_idx": "#000003", "text": "Mae nofio\u2019n siapio\u2019r corff cyfan tra hefyd yn gwella ei nodweddion cardiofasgiwlar, cryfder y cyhyrau, dygnedd, ystum a\u2019r cyhyrau i gyd ar yr un pryd. Gall ymarfer sy\u2019n cynnwys nofio helpu i leihau pwysedd gwaed, sy\u2019n lleihau\u2019r risg o afiechyd y galon a stro\u0302c."}, {"text_idx": "#000004", "text": "Llai o risg o anafiadau o weithgareddau nofio:"}, {"text_idx": "#000005", "text": "Ceir risg is o anafiadau wrth i chi nofio oherwydd does dim pwysau ar eich esgyrn, eich cymalau na\u2019r meinwe cysylltiol gan eich bod yn arnofio. Os ydych yn chwilio am ymarfer dyddiol diogel, mae nofio\u2019n ddelfrydol oherwydd gallwch ymarfer yn ddwys gyda llai o siawns o gael anafiadau."}, {"text_idx": "#000006", "text": "Os ydych eisiau colli pwysau, mae nofio\u2019n ddelfrydol. Ar gyfartaledd, gall nofiwr losgi cymaint o galori\u0308au mewn awr a\u0302 rhedwr sy\u2019n rhedeg ar gyfradd o chwe milltir yr awr."}, {"text_idx": "#000007", "text": "Boed yn cymryd rhan mewn sesiwn nofio neu mewn gweithgaredd, mae\u2019r pwll yn lle gwych i gwrdd a\u0302 phobl newydd neu fynd a\u0302\u2019ch ffrindiau gyda chi i gael dipyn o hwyl!"}, {"text_idx": "#000008", "text": "Mae nofio\u2019n eithriadol ymlaciol am ei fod yn caniata\u0301u i fwy o ocsigen lifo i\u2019ch cyhyrau ac mae\u2019n eich gorfodi i reoli eich anadl. Mae hefyd yn ffordd wych o leddfu straen."}]